<classify> WAZIRI wa Fedha na Mipango, Dk Uzziel Ndagijimana amesema Mfuko wa kutoa mikopo na nyumba nafuu itaanza kutoa mikopo Desemba mwaka huu.Serikali ina matumaini kuwa Benki ya Dunia WB itapitisha maombi ya mkopo wa dola za Marekani milioni 150 ulioombwa mwezi huu kwa ajili ya kuwekeza katika mfuko huo uliopendekezwa mwaka jana.Ukosefu wa upatikanaji nyumba za bei nafuu ni suala kubwa nchini humo ambapo riba ya mikopo ya nyumba ni asilimia 16 hadi 19. Alisema muda sahihi wa watu kuanza kupata fedha hizo haujafahamika, lakini wanatarajia itakuwa Desemba mwaka huu ambapo riba kwa ajili hiyo itapungua na kufikia asilimia 10.Inakadiriwa kuwa, mtaji kwa ajili ya mfuko huo ni faranga bilioni 200, kwa ajili ya kutoa mikopo hiyo kwa wananchi kwa riba ndogo kuliko inayotozwa sasa na benki ya biashara.Mfuko huo utakaosimamiwa na Benki ya Maendeleo Rwanda BRD kwa kushirikiana na benki za biashara, wawekezaji katika masuala ya nyumba watakaopatiwa ruzuku ya riba kwa kulipa asilimia 10 badala ya sasa asilimia 17.  <topic>: KITAIFA 